VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

Į S A K Y M A S

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2002 M. KOVO 29 D. ĮSAKYMO NR. 86 „DĖL MOKESTINĖS NEPRIEMOKOS PERĖMIMO SUTARTIES, PRAŠYMO DUOTI SUTIKIMĄ MOKESTINEI NEPRIEMOKAI PERIMTI IR SPRENDIMO DĖL MOKESTINĖS NEPRIEMOKOS PERĖMIMO FORMŲ PATVIRTINIMO“ PAKEITIMO

2005 m. vasario 15 d. Nr. VA-22

Vilnius

Vadovaudamasi Lietuvos Respublikos mokesčių administravimo įstatymo (Žin., 2004, Nr. 63-2243) 34 straipsniu, Mokestinės nepriemokos perėmimo taisyklėmis, patvirtintomis Lietuvos Respublikos finansų ministro 2002 m. vasario 25 d. įsakymu Nr. 51 (Žin., 2002, Nr. 22-841; 2004, Nr. 82-2967), Mokesčių mokėtojo mokestinės nepriemokos perėmimo procedūrų aprašu, patvirtintu Valstybinės mokesčių inspekcijos prie Lietuvos Respublikos finansų ministerijos viršininko 2002 m. gegužės 17 d. įsakymu Nr. 127 (Žin., 2002, Nr. 52-2040; 2004, Nr. 135-4923), bei Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966), 18.11 punktu:

1. Pakeičiu ir išdėstau nauja redakcija Valstybinės mokesčių inspekcijos prie Lietuvos Respublikos finansų ministerijos viršininko 2002 m. kovo 29 d. įsakymu Nr. 86 „Dėl mokestinės nepriemokos perėmimo sutarties, prašymo duoti sutikimą mokestinei nepriemokai perimti ir sprendimo dėl mokestinės nepriemokos perėmimo formų patvirtinimo“ patvirtintas tokias formas:

1.1. Mokestinės nepriemokos perėmimo sutarties FR0326 formą (toliau – FR0326 formą);

1.2. Prašymo duoti sutikimą mokestinei nepriemokai perimti FR0327 formą (toliau – FR0327 formą);

1.3. Sprendimo dėl mokestinės nepriemokos perėmimo FR0328 formą (toliau – FR0328 formą).

2. Įsakau:

2.1. Apskričių valstybinėms mokesčių inspekcijoms (toliau – AVMI) naudoti šiuo įsakymu pakeistą FR0326 formą, FR0327 formą, FR0328 formą.

2.2. Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) Duomenų valdymo skyriui šiuo įsakymu pakeistą FR0326 formą, FR0327 formą ir FR0328 formą įtraukti į Dokumentų formų registrą.

2.3. Atitinkamas veiklos sritis kuruojantiems VMI prie FM viršininko pavaduotojams ir pagal kompetenciją AVMI viršininkams kontroliuoti šio įsakymo vykdymą.

VIRŠININKĖ	VIOLETA LATVIENĖ

FR0326 forma patvirtinta Valstybinės

mokesčių inspekcijos prie Lietuvos

Respublikos finansų ministerijos viršininko

2002 m. kovo 29 d. įsakymu Nr. 86

(Valstybinės mokesčių inspekcijos prie

Lietuvos Respublikos finansų ministerijos

Viršininko 2005 m. vasario 15 d. įsakymo

Nr. VA-22 redakcija)

MOKESTINĖS NEPRIEMOKOS PERĖMIMO SUTARTIS

20...... m	d. Nr......

(sudarymo vieta)

(mokesčių mokėtojo pavadinimas arba vardas, pavardė, identifikacinis numeris (kodas) arba asmens kodas, adresas)

atstovaujamas	,

(mokesčių mokėtojo atstovo, įgalioto pasirašyti sutartį, vardas, pavardė, asmens kodas, pareigos)

veikiančio pagal

(įstatai, nuostatai, įgaliojimas, pavedimas ar kt., įgaliojimo, pavedimo rekvizitai)

,

(toliau vadinamas – Mokesčių mokėtoju), ir

(juridinio asmens pavadinimas arba fizinio asmens vardas,

,

pavardė, identifikacinis numeris (kodas) arba asmens kodas, adresas)

atstovaujamas

(juridinio arba fizinio asmens atstovo, įgalioto

,

pasirašyti šią sutartį, vardas, pavardė, asmens kodas, pareigų pavadinimas)

veikiančio pagal	,

(įstatai, nuostatai, įgaliojimas, pavedimas ar kt., įgaliojimo, pavedimo rekvizitai)

(toliau vadinamas – Skolos perėmėju), vadovaudamiesi Lietuvos Respublikos mokesčių administravimo įstatymo (Žin., 2004, Nr. 63-2243; toliau – Mokesčių administravimo įstatymas) 86 straipsniu ir Mokesčių mokėtojo mokestinės nepriemokos perėmimo taisyklėmis, patvirtintomis Lietuvos Respublikos finansų ministro 2002 m. vasario 25 d. įsakymu Nr. 51 (Žin., 2002, Nr. 22-841; 2004, Nr. 82-2967; toliau – Taisyklės), sudarėme šią mokestinės nepriemokos perėmimo sutartį (toliau – Sutartis).

I. SUTARTIES OBJEKTAS

1. Sutarties objektas yra	apskrities valstybinės mokesčių inspekcijos

200	pažymoje Nr. ________ nurodyta ir iki Sutarties 12 punkte nurodytos dienos

likusi nesumokėta (neišieškota) Mokesčių mokėtojo mokestinė nepriemoka bei su ja susijusios sumos.

Jei perimamą mokestinę nepriemoką (ar jos dalį) sudaro pagal mokestinės paskolos sutartį atidėta (išdėstyta) mokestinė nepriemoka, tai ši suma koreguojama, atsižvelgiant į Lietuvos Respublikos finansų ministro 1998 m. lapkričio 17 d. įsakymu Nr. 268 patvirtintų Mokestinės nepriemokos sumokėjimo atidėjimo arba išdėstymo taisyklių (Žin., 1998, Nr. 103-2854; 2004, Nr. 82-2965) 44 punkte numatytą perskaičiavimą, kuris atliekamas pasibaigus mokestinės paskolos sutarties galiojimui, jei per šios sutarties galiojimo laikotarpį atidėtoji arba išdėstytoji mokestinė nepriemoka nesumokama arba sumokama tik jos dalis.

2. Šios Sutarties 1 punkte nurodyta pažyma yra neatsiejama šios Sutarties dalis.

II. MOKESČIŲ MOKĖTOJO TEISĖS IR PAREIGOS

3. Mokesčių mokėtojas nuo šios Sutarties 12 punkte nurodytos dienos perduoda Skolos perėmėjui šios Sutarties 1 punkte nurodytą mokestinę nepriemoką.

4. Mokesčių mokėtojas patvirtina, kad nėra apskųstas perduodamos mokestinės nepriemokos ar jos dalies apskaičiavimo pagrįstumas ir/arba mokesčių administratoriaus veiksmai, susiję su šia mokestine nepriemoka.

III. SKOLOS PERĖMĖJO TEISĖS IR PAREIGOS

5. Skolos perėmėjas Mokesčių mokėtojo perduodamą šios Sutarties 1 punkte nurodytą mokestinę nepriemoką perima nuo šios Sutarties 12 punkte nurodytos dienos.

6. Skolos perėmėjas nuo šios Sutarties 12 punkte nurodytos dienos perima visas Mokesčių administravimo įstatyme nurodytas ir su perimamos mokestinės nepriemokos sumokėjimu bei išieškojimu susijusias Mokesčių mokėtojo teises ir pareigas.

7. Skolos perėmėjas perimtos mokestinės nepriemokos negali perduoti kitam asmeniui.

8. Skolos perėmėjas perimtos mokestinės nepriemokos negali grąžinti Mokesčių mokėtojui.

IV. SUTARTIES PAKEITIMAS IR PAPILDYMAS

9. Ši Sutartis po 12 punkte nurodytos dienos negali būti pakeista, išskyrus tuos atvejus, kai paaiškėja, kad Mokesčių mokėtojo perduotoji mokestinė nepriemoka buvo mažesnė, negu nurodyta šios Sutarties 1 punkte.

10. Paaiškėjus Sutarties 9 punkte numatytoms aplinkybėms, Mokesčių mokėtojas ir Skolos perėmėjas gali pakeisti Sutartį ir su pakeista Sutartimi kreiptis į apskrities valstybinę mokesčių inspekciją, kuri administruoja perimamą mokestinę nepriemoką.

11. Sutartis pakeičiama ir pakeitimas įsigalioja tokia pat Taisyklėse nustatyta Sutarties sudarymo ir įsigaliojimo tvarka.

V. BAIGIAMOSIOS NUOSTATOS

12. Ši Sutartis įsigalioja nuo apskrities valstybinės mokesčių inspekcijos, administruojančios perimamą Mokesčių mokėtojo mokestinę nepriemoką, viršininko sprendimo dėl mokestinės nepriemokos perėmimo (toliau – Sprendimas) priėmimo dienos.

13. Sprendimas yra neatsiejama šios Sutarties dalis.

14. Jeigu įsigaliojus Sutarčiai paaiškėja, kad Mokesčių mokėtojas yra (buvo) apskundęs mokestinės nepriemokos ar jos dalies apskaičiavimo pagrįstumą, Sutartis netenka galios nuo 12 punkte nurodytos dienos.

15. Šalys Sutartį (	lapų) sudaro trimis vienodą juridinę galią turinčiais egzemplioriais –

po vieną kiekvienai iš šalių, o vienas egzempliorius per	dienų nuo Sutarties pasirašymo

dienos pateikiamas kreditoriui – apskrities valstybinei mokesčių inspekcijai, kurios aptarnaujamoje teritorijoje įregistruotas Mokesčių mokėtojas. Šį Sutarties egzempliorių gali pateikti Mokesčių mokėtojas arba Skolos perėmėjas.

16. Sutartis pasibaigia, kai Skolos perėmėjo perimta mokestinė nepriemoka sumokama arba išieškoma Mokesčių administravimo įstatymo nustatyta tvarka.

17. Ginčai tarp sutarties šalių dėl mokestinės nepriemokos perėmimo sprendžiami Lietuvos Respublikos įstatymų nustatyta tvarka.

Mokesčių mokėtojas	Skolos perėmėjas

______________________________	______________________________

(pavadinimas arba vardas, pavardė,	(pavadinimas arba vardas, pavardė,

______________________________	______________________________

adresas,	adresas

______________________________	______________________________

identifikacinis numeris (kodas) arba asmens kodas,	identifikacinis numeris (kodas) arba asmens kodas,

______________________________	______________________________

įgalioto asmens vardas, pavardė (asmens kodas),	įgalioto asmens vardas, pavardė (asmens kodas),

______________________________	______________________________

pareigų pavadinimas	pareigų pavadinimas

______________________________	______________________________

parašas)	parašas)

A. V.	A. V.

______________

FR0327 forma patvirtinta Valstybinės

mokesčių inspekcijos prie Lietuvos

Respublikos finansų ministerijos viršininko

2002 m. kovo 29 d. įsakymu Nr. 86

(Valstybinės mokesčių inspekcijos prie

Lietuvos Respublikos finansų ministerijos

Viršininko 2005 m. vasario 15 d. įsakymo

Nr. VA-22 redakcija)

(mokesčių mokėtojo ar skolos perėmėjo pavadinimas arba vardas,

pavardė, identifikacinis numeris (kodas) arba asmens kodas, adresas)

apskrities

valstybinei mokesčių inspekcijai

PRAŠYMAS DUOTI SUTIKIMĄ MOKESTINEI NEPRIEMOKAI PERIMTI

Nr.

(data)	(registracijos numeris)

(sudarymo vieta)

Prašome duoti sutikimą perimti mokestinę nepriemoką, nurodytą pridedamoje Mokestinės nepriemokos perėmimo sutartyje/Mokestinės nepriemokos perėmimo įsipareigojime.

PRIDEDAMA.

(prašymą pateikusio asmens pareigų pavadinimas)	(parašas)	(vardas ir pavardė)

______________

FR0327 forma patvirtinta Valstybinės

mokesčių inspekcijos prie Lietuvos

Respublikos finansų ministerijos viršininko

2002 m. kovo 29 d. įsakymu Nr. 86

(Valstybinės mokesčių inspekcijos prie

Lietuvos Respublikos finansų ministerijos

Viršininko 2005 m. vasario 15 d. įsakymo

Nr. VA-22 redakcija)

APSKRITIES VALSTYBINĖS MOKESČIŲ INSPEKCIJOS

VIRŠININKAS

SPRENDIMAS

DĖL MOKESTINĖS NEPRIEMOKOS PERĖMIMO

Nr.

(data)	(registracijos numeris)

(sudarymo vieta)

Vadovaudamasis Lietuvos Respublikos mokesčių administravimo įstatymo (Žin., 2004, Nr. 63-2243) 34 ir 86 straipsniais, Mokesčių mokėtojo mokestinės nepriemokos perėmimo taisyklėmis, patvirtintomis Lietuvos Respublikos finansų ministro 2002 m. vasario 25 d. įsakymu Nr. 51 (Žin., 2002, Nr. 22-841; 2004, Nr. 82-2967),

remdamasis

(sutarties/įsipareigojimo pavadinimas, data, numeris; apskrities valstybinės

mokesčių inspekcijos išvados pavadinimas,

,

data ir numeris; apskrities valstybinės mokesčių inspekcijos pažymos pavadinimas, data ir numeris)

nusprendžiu

patenkinti/netenkinti	mokesčių mokėtojo/skolos perėmėjo

(reikalinga įrašyti)	(reikalinga įrašyti)

prašymą ir	, kad žemiau nurodyto mokesčių mokėtojo ……...................………

sutinku/nesutinku	(nepriemokos suma litais)

(reikalinga įrašyti)

mokestinę nepriemoką bei su ja susijusias sumas perimtų žemiau nurodytas skolos parėmėjas.

Mokesčių mokėtojas

(juridinio asmens pavadinimas arba fizinio asmens vardas, pavardė, identifikacinis numeris (kodas)

arba asmens kodas, buveinės arba gyvenamosios vietos adresas)

Skolos perėmėjas

(juridinio asmens pavadinimas arba fizinio asmens vardas, pavardė, identifikacinis numeris (kodas)

arba asmens kodas, buveinės arba gyvenamosios vietos adresas)

Mokestis ir apskaitos taisyklė	Mokesčio arba baudos suma (litais)	Delspinigių arba palūkanų suma (litais)

Bendra suma

(suma skaitmenimis ir žodžiais)

Jei perimamą mokestinę nepriemoką (ar jos dalį) sudaro pagal mokestinės paskolos sutartį atidėta (išdėstyta) mokestinė nepriemoka, tai ši suma bus koreguojama, atsižvelgiant į Lietuvos Respublikos finansų ministro 1998 m. lapkričio 17 d. įsakymu Nr. 268 patvirtintų Mokestinės nepriemokos sumokėjimo atidėjimo arba išdėstymo taisyklių (Žin., 1998, Nr. 103-2854; 2004, Nr. 82-2965) 44 punkte numatytą perskaičiavimą.

Šis sprendimas gali būti apskųstas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

(pareigų pavadinimas)	(parašas)	(vardas, pavardė)

A. V.

______________